Pamat informācija par dzīvsudrabu.

       Dzīvsudrabs (Hg) ir šķidrs sudraba balts spīdīgs toksisks metāls. Indīgs gan pats metāls gan tā ķīmiskie savienojumi. Rūpniecībā lieto metālisko dzīvsudrabu un tā organiskos savienojumus (sublimātu, dzīvsudraba nitrātu, kalomelu). 

       Tas iztvaiko istabas temperatūrā ar ātrumu 0,002 mg no 1cm2 liela virsmas laukuma 1 stundas laikā. Dzīvsudraba tvaikiem nav krāsas un smaržas, to piesātinājums istabas temperatūrā ir 14,3 mg/m3. Dzīvsudrabs šķīst arī ūdenī (60 mg/m3) un eļļās, sasniedzot lielāku koncentrāciju, nekā tā iespējama gaisā, tāpēc šo šķidrumu slānis dzīvsudraba iztvaikošanu neaiztur.

       Dzīvsudraba virsma 14 dienu laikā pakāpeniski oksidējas un pamazām tā iztvaikošana samazinās par 40%, taču dzīvsudraba virsmas (lodīšu) satricināšana oksīdu apvalku sabojā un iztvaikošana atkal palielinās.

       MPK 0,01 mg/m3, telpām, kur regulāri dzīvsudraba tvaiku fons ir palielināts un cilvēki katru dienu strādā 8 stundas; 5 dienas nedēļā piemēro MPK 0,005 mg/m3, salīdzinājumam var minēt, ka kaujas gāzei, fosgēnam - MPK ir 0,5 mg/m3. 

       Plašākais dzīvsudraba pielietojums termometros kā arī dienasgaismas un ultravioletās gaismas lampās. Dzīvsudraba tvaiki labi absorbējas apmetumā, rūsā, kokā, audumos, dažu marku linolejos, stiklā, ar metāliem dzīvsudrabs veido amalgamas. Dzīvsudrabu pieskaita pie indēm, kas spēj uzkrāties dažādos cilvēka orgānos (aknās, nierēs, liesā, smadzenēs).

Kā var saindēties ar dzīvsudrabu.
        Dzīvsudraba tvaiki un metāliskais dzīvsudrabs cilvēka organismā  var nokļūt divējādi. Metāliskais dzīvsudrabs, kas nokļuvis organismā caur gremošanas traktu, ir mazāks toksisks, jo viss izdalās no organisma. Dzīvsudraba tvaiki asinīs nokļūst caur elpošanas ceļiem un spēj uzturēties organismā.

       Dzīvsudrabs, kas izlīst no sasista termometra un sasistām dzīvsudraba saturošām lampām, metālam sadaloties sīkos pilienos, viegli iekļūst grīdas segumā (lai kāds arī tas nebūtu), sienu spraugās un iztvaikojot piesārņo telpas gaisu. Saindēties var arī, ja radies kontakts ar dzīvsudraba saturošām krāsām vai dezinfekcijas līdzekļiem. Ja šos šķidrumus nejauši iedzer, var parādītie saindēšanās pazīmes.

       Izņemot dzīvsudraba amalgamu, ļoti indīgs ir gan metāliskais dzīvsudrabs, gan tā savienojumi. Pietiek jau ar relatīvi niecīgu daudzumu, lai cilvēkam izsauktu akūtu vai hronisku saindēšanos.

Akūta saindēšanās parasti rodas sadzīvē, lielākoties ieelpojot dzīvsudraba tvaikus, ja saplīsis dzīvsudraba termometrs vai barometrs un metāls mazu lodīšu formā izlīst pa grīdu un iztvaiko. Protams, apdraudēti ir darbinieki, kam darbs ir saistīts ar dzīvsudrabu. 

Hroniska saindēšanās var rasties, ja metāliskais dzīvsudrabs atrodas slikti vēdināma telpā un tvaiki tiek ieelpoti ilgākā laika periodā. Taču dzīvsudrabu var uzņemt arī ar pārtiku. Tas uzkrājas organismā, jo tikai ļoti lēnām tiek izvadīts no tā ar urīnu.

Kā parādās saindēšanās ar dzīvsudrabu.

       Akūta saindēšanās var parādīties jau pēc īsa laika. Rodas gļotādu kairinājumi, kas saistīti ar spēcīgu siekalošanās. Tam seko slikta dūša ar vairāk vai mazāk stipru vemšanu un vēdersāpes, kas aizvien pastiprinās. Uz smaganām parādās zilgana vai violeta apmale. Vēlāk tiek skartas tievās zarnas un resnās zarnas gļotādas, kas bieži izraisa asiņainu caureju.

Turpretim hroniska, lēna saindēšanās sākotnēji izpaužas tikai ar neprecīziem vispārējiem simptomiem. Īpaša pazīme ir mutes dobuma sausums un bieža caureja. Parādās arī dzīvsudraba apmale, un zobi ar laiku kļūst vaļīgi.

Saindēšanās ar dzīvsudrabu ir ārkārtīgi bīstama, tālab tā iespējami ātri ir jāārstē. Pie pirmām pazīmēm jāziņo vadībai un jāvēršas pie ārsta, jo pašām ārstēšanās var novest pie smagām sekām.

Ko var darīt pats?

Lai izsargātos no saindēšanās, jācenšas paaugstināt organisma pretestības spējas, pareizi organizēt darbu un atpūtu, daudz uzturēties svaigā gaisā , norūdīties, ēst vitamīniem bagātu ēdienu, nesmēķēt  un nelietot alkoholu. Ja ir ieelpots dzīvsudraba tvaiki vai aiz pārskatīšanās iedzerts dzīvsudraba šķidrums, tūlīt izsaukt ātro medicīnisko palīdzību vai doties uz tuvāko slimnīcu. Ieteicams dzert daudz piena, lai saistītu dzīvsudrabu. Pēc tam šķidrums jāatvemj. 

Tomēr pats galvenais, ko var darīt, ir profilaktiskie  pasākumi, lai saindēšanās nenotiktu – galvenokārt ļoti uzmanīga apiešanās ar dzīvsudrabu un tā savienojumiem  un maksimālu higiēnas ievērošana. 

Strādājot darbu, kas saistīt ar dzīvsudrabu vienmēr jārīkojas šādi:

· pedantiski ievērot personisko higiēnu un mutes tīrību nekādā ziņai nepieskarieties mutei ar pirkstiem mutei, kas skāruši dzīvsudrabu. Rūpīgi mazgāt rokas. 

· neēst telpās, kurās tiek strādāts ar dzīvsudrabu vai tā savienojumiem.
Ko darīs ārsts?

Akūtas saindēšanās gadījumā ārsts izdarīs kuņģa skalošanu. Ja indīgā viela no kuņģa jau nokļuvusi zarnās, kas parasti skalošanai nav pieejamas, cietušajam šķidras putriņas veidā dod 1 – 2 ēdamkarotes aktivētās ogles un nātrija tiosulfātu. Iespējams tiks ieteikta terapija aknu un nieru aizsardzībai.

Ja saindēšanos neārstē.

Ja saindēšanās ar dzīvsudrabu neārstē, tā, kad beigušies sākotnējie simptomi un sūdzības. Centrālā nervu sistēma rāda tās traucējumus. Tiem raksturīgas pazeminātas garīgās darbības spējas, psihiskas izmaiņas, trīcēšana, runas traucējumi, krampji, galu galā – vispārējs spēka izsīkums. Slimības beigu stadija ir delīrijs. Nieru šoks vai pat pilnīga nieru atteikšanās darboties daudzos gadījumos noved pie letāla iznākuma.

